Derchel a reer koun eus anvioù Malmanche, evit ar choariva, ha Kalloch, evit ar varzhoniezh, e deroù an XXvet kantved. Krouet e voe ar gelaouenn Gwalarn, e 1925, hag enni e voe embannet skridoù lennegel modern, danevelloù Jakez Riou pe romantoù Abeozen ha Youenn Drezen. Skridoù nevez a gavas bod er gelaouenn-se, hag int dianav e brezhoneg betek neuze. Goude an eil brezel bed, e  voe savet ar gelaouenn lennegel Al Liamm da gemer lerch Gwalarn ha kenderchel da embann, gant kelaouennoù all (Brud, Brud Nevez...), oberennoù skrivagnerien nevez. E-pad an eil hanterernn eus an XXvet kantved, e voe embannet skridoù a bep seurt, da skouer danevelloù gant Ronan Huon, kontadennoù gant Per Jakez Helias pe choazh barzhonegoù gant Anjela Duval. Un toullad oberennoù estren a voe troet e brezhoneg, skridoù gant Soljenytsin, Tolkien, E.A. Poe, Tchekhov…